പിതാവിന്റെ മൃതദേഹത്തിനരികെ മോഡലിന്റെ ഫോട്ടോ ഷൂട്ട്: വിമര്ശനം, പിന്നാലെ അക്കൗണ്ട് തന്നെ ഡിലീറ്റ് ചെയ്ത് ഇന്സ്റ്റഗ്രാം താരം ഫ്ളോറിഡ: സോഷ്യല് മീഡിയയില് വൈറലാകാന് വേണ്ടി എന്തും ചെയ്യുന്ന ഒട്ടനവധിപേരെ നമുക്കറിയാം. പല കെണിയിലും അകപ്പെട്ടിട്ടുള്ളവരാകും അത്തരത്തിലുള്ളവരിലേറെയും. മരണം സംഭവിച്ചിട്ടുള്ള വാര്ത്തകള് വരെ പുറത്തുവന്നിട്ടുണ്ട്. ഇപ്പോഴിതാ അത്തരത്തിലൊരു സംഭവമാണ് ഫ്ളോറിഡയിലെ മിയാമിയില് നിന്നും പുറത്തുവരുന്നത്. സ്വന്തം അച്ഛന് മരിച്ച് കിടക്കുമ്ബോള് ശവപ്പെട്ടിയുടെ അടുത്ത് നിന്ന് ഫോട്ടോയെടുക്കുകയാണ് ഇന്സ്റ്റഗ്രാം താരവും മോഡലുമായ ജെയ്ന് റിവറ. ഒരു ഫോട്ടോ മാത്രമല്ല ജെയ്ന് പങ്കുവെച്ചത്. ഫോട്ടോകളുടെ പരമ്ബര തന്നെയാണ് അവര് പങ്കുവെച്ചത്. ചിത്രശലഭം പറന്നുപോയി. നിത്യശാന്തി നേരുന്നു പപ്പ, നിങ്ങളായിരുന്നു എന്റെ അടുത്ത സുഹൃത്ത് ഇതായിരുന്നു ജെയ്ന് ഫോട്ടോ പങ്കുവെച്ച് നല്കിയ അടിക്കുറിപ്പ്. ഫോട്ടോ പങ്കുവെച്ചതിന് പിന്നാലെ കടുത്ത വിമര്ശനങ്ങളാണ് ജെയ്ന് നേരിടേണ്ടി വന്നത്. അതോടെ ചിത്രങ്ങള് ജെയ്ന് നീക്കം ചെയ്തു. കറുത്ത ഡ്രസ്സാണ് ഇവര് ധരിച്ചിരുന്നത്. പല പോസിലുള്ള ചിത്രങ്ങളില് എല്ലാത്തിലും ഇവര് ചിരിച്ചാണ് നില്ക്കുന്നത്. വിമര്ശനങ്ങള് കടുത്തതോടെ തന്റെ സോഷ്യല് മീഡിയ അക്കൗണ്ടുകളെല്ലാം തന്നെ ജെയ്ന് ഡിലീറ്റ് ചെയ്യേണ്ടി വന്നു.